ජනාධිපති මහින්ද රාජපක්ෂ මහතා 2005 වසරේදී බලයට පත්වූ දා සිට පැමිණි සෑම අභියෝගයකට ම ඉතා සාර්ථකව මුහුණ දුන් බව කී ඒ මහතා, එලෙස ජිනීවා ගැටලුවට ද සාර්ථකව මුහුණ දීමට එතුමාට හැකියාව ලැබෙන බවද අවධාරණය කළේය.ජිනීවා සමුළුවේදී යෝජනාවක් සම්මත කිරීමෙන් ශ්‍රී ලංකාවට එරෙහිව ආර්ථික සම්බාධක පැනවිය හැකිදැයි මාධ්‍යව්දියකු මෙහිදී මතුකළ ප්‍රශ්නයකට පිළිතුරු දුන් මහ ලේකම්වරයා පැවැසුවේ ජිනීවා සමුළුවට කිසිසේත් එවැන්නක් කළ නොහැකි බවයි.ජී.එස්.ටී. ප්ලස් ගැටලුව නිසා ශ්‍රී ලංකාවේ ඇඟළුම් කර්මාන්තය කඩා වැටී රැකියා අහිමි වන බවටත්,එමඟින් රටේ ආර්ථිකය බරපතළ ගැටලුවකට මුහුණ දෙන බවටත් විපක්ෂය එදා මතුකළ තර්කය අවසානයේ පුස්සක් බවට පත්වූ අයුරින් ම සම්බාධක පිළිබඳ තර්ීකය ද අවලංගු වනු ඇති බවත් හෙතෙම මෙහිදී අවධාරණය කළේය.එක්සත් ජාතික පක්ෂය පවසන පරිදි ජිනීවා ප්‍රශ්නය පෙන්වා ඡන්ද ජය ගැනීමට රජයට කිසිදු අවශ්‍යතාවක් නොමැති බවද, රටේ සිදුව තිබෙන සංවර්ධනය දෙස විමසිලිමත් දෑසින් බලා සිටින ජනතාව බස්නාහිර සහ දකුණු පළාත් සභා මැතිවරණයෙන් ද සන්ධානයට අති විශිෂ්ට ජයග්‍රහණයක් අත් කර දෙන බවද කීවේය.